Haljala

Haljala on alevik Lääne-Virumaal, Haljala valla keskus. Asub Rakverest loodes ja jääb Tallinna–Narva maanteest vahetult põhja.

Haljalas asub 13. sajandil rajatud Haljala kirik, mida kasutab EELK Haljala Püha Mauritiuse kogudus.

 Ajalugu 
Haljalat on maininud esimest korda mungad, kes aastatel 1219–1220 Taani kuningriigi vallutatud Põhja-Eesti aladel ringi liikusid ja rahvast ristisid. Munkade poolt üles kirjutatud sajad külanimed, sealhulgas 35 Haljala kihelkonna külaHaljala kihelkond Eesti mõisaportaal (vaadatud 27. detsember 2024) ja teiste seas Haljala (Halelae) ise kanti üle Taani hindamisraamatu esialgsesse (mitte säilinud) käsikirja millalgi enne Taani kuningas Valdemar II valitsusaja (1202–1241) lõppu.

Haljala kohanime esmamainimise ligikaudse aja (1241. aasta) tähistamiseks on alevikku püstitatud mälestuskivi. 

13. sajandil rajatud puukiriku asemele ehitati Haljalasse 14. sajandi lõpus kivikirik. Kirik sai kannatada nii Vene-Liivi sõjas 1558. aastal kui ka Põhjasõjas 1703. aastal. Hiljem mitmel korral restaureeritud kirikuhoone juures on tänapäeval ka kirikaed ja kabel.

Haljalas hakati kooliharidust andma juba 1687. aastal. Tänapäeva Haljala Kooli otsene eelkäija on 1847. aastal tööd alustanud Idavere vallakool.

1786. aastal rajati kirikust u 1 km põhja poole kalmistu.

7. septembril 1930 avati kalmistul Haljala Vabadussõja mälestussammas, mis õhiti Nõukogude okupatsioonivõimude poolt 1945. aasta sügisel. Uus mälestussammas avati 24. veebruaril 1989.

Alevikus asus Nõukogude ajal loodud Haljala kolhoosi keskus ning pärast 1976. aastat mitme kolhoosi ühinemisel moodustatud Viru kolhoosi keskus.

Aastatel 1975–2021 tegutses Haljalas ettevõtte Viru Õlu tehas.

1977. aastal liideti Haljala alevikuga Maheda küla.

Alevikus tegutseb alates 1985. aastast Haljala rahvamaja.

 Loodus 
Alevikus asub Maheda järv ehk Haljala paisjärv, mille pindala on 1,7 ha.Maheda järv register.keskkonnainfo.ee Paisjärve juures asus kunagi Maheda vesiveski.

Asula järgi on nime saanud ordoviitsiumi Haljala lade.Haljala lade stratigraafia.info

 Inimesed 
Haljalas on sündinud arhitekt Herbert Johanson, laulja Kadri Voorand, pianist Ahti Bachblum, astronoom Georg Sabler ja naiskodukaitsja Ebba Saral. Sealt on pärit ka motosportlased Priit ja Kristjan Rätsep ning korvpallur Rain Veideman. Haljalas on elanud Tanel ja Gerli Padar.

 Galerii 

Vaata ka
Haljala külanõukogu

Viited

 Välislingid 

Kategooria:Eesti alevikud